**Cofnodion Cyfarfod CCG Gorffennaf 29.7.21**

**Am 7.30yh Ar-lein**

**19:231:** **Presennol:** Gareth Jones, (Cadeirydd), William Owen, Dafydd Evans, Huw Williams, Elwyn Vaughan, Iwan Jones, Gwen Lloyd, Gwenfair Davies, Gareth Owen, Aeron Pughe, Sandra Evans (Clerc)

**19:232:** **Ymddiheuriadau:** Aled Griffiths, Paul Hughes, Deryck Lewis,

**19:233:** **Datganiadau o ddiddordeb:** Dim

**19:234:** **Cyflwyno a derbyn Cofnodion Gorffennaf** Nodwyd y dylid cywiro enw Glyn Rees a’i fab. Cynigiwyd fod y cofnodion yn gywir gan Huw Williams. Fe’i heiliwyd gan William Owen.

**19:235: Materion yn codi o’r Cofnodion**

**19:235:1:** Ciosg Darowen- Mae Deryck Lewis yn mynd i’r afael â’r gwaith

**19:235:2:** Ffens mynwent Darowen - Bydd Gareth Wyn Jones yn trefnu cyfarfod.

**19:235:3:** Mae cloddiau ardal Ffridd Gate wedi cael eu torri.

**19:235:4:** Anfonwyd llythyr ar ran y Cyngor am bryderon am golli darpariaeth ambiwlans 24 awr i Ymddiriedolaeth GIG Gwasanaethau Ambiwlans Cymru.

**19:235:5:** Ciosg Darowen Mae’r ciosg wedi cael ei adrodd eto i BT

**19:236: Cyfrifon Ddiwedd y Flwyddyn/ Archwiliad 2020-2021** –

Derbyniwyd cyfrifon ac argymhellion 2020-2021 gan y Cyngor. Cynigiwyd hyn gan Gareth Owen ac fe’i heiliwyd gan Dafydd Evans. Nodwyd bod yr archwilydd mewnol yn fodlon ar y cyfrifon.

Nodwyd bod Whittingham Riddell wedi adrodd yn anghywir ar nifer o bwyntiau gan gynnwys argaeledd dogfennau, cysoni ariannol gydol y flwyddyn, cyfeiriad ar gysoni ariannol yn y cofnodion, siec goll.

Bydd y clerc yn cysylltu â Whittingham Riddell i holi am fanylion pellach. Cyflwynir nodyn egluro gan y Cyngor ar gyfer yr archwiliad allanol ynglŷn â’r pwyntiau hyn os bydd angen.

**19:237: Cynllunio**

**19:237:1: 21/1274/FUL** 4 cwt gwyliau, mynedfa i gerbydau, maes parcio a gwaith cysylltiedig’. Goledd Ddyfi, Comins Coch Machynlleth, SY208LZ

Penderfynwyd gwrthwynebu’r cais ar sail nifer o bwyntiau yn ymwneud â diogelwch y cyhoedd sef lleoliad y fynedfa a thraffig cynyddol.

1. ***Mynedfa***

* Mae’r fynedfa sy’n cael ei gwneud ar hyn o bryd mewn lleoliad gwahanol i’r fynedfa a nodir ar y cynlluniau.
* Honnir bod y fynedfa honno mewn man lle’r oedd hen giât a mynedfa gynt ond ni fu mynedfa yno erioed.
* Mae dibyn serth 20 troedfedd a pheryglus wrth ochr y fynedfa honno.
* Nodwyd bod cais am fynedfa yn y fan honno wedi cael ei wrthod gan Gyngor Sir Powys ar sail diogelwch yn y gorffennol.
* Nodwyd hefyd fod mynediad i’r safle eisoes ar gael drwy lidiart i gae sy’n eiddo i’r sawl sy’n cyflwyno cais.

1. ***Traffig cynyddol*** sylweddol yn symud drwy’r pentref ac ar ffordd gul, heb lefydd pasio. Achos bod y fenter yn ymwneud â gwyliau i bedwar grwp ar y tro byddai mynd a dod cyson, gan ychwanegu at broblemau sy’n bodoli eisoes.

Er bod y Cyngor yn awyddus i gefnogi mentrau lleol newydd, nodwyd bod rhaid blaenoriaethu diogelwch**.**

Cynigiwyd hwn gan Aeron Pughe ac fe’i heiliwyd gan Iwan Jones.

**19:237:2: 21/1236/FUL** ‘Estyniad i faes carafanau cofrestredig- 9 safle caravan sefydlog, swyddfa, ystafell ymolchi, cawodydd, ystorfa, mynedfa newydd i gerbydau.’ Revised proposal to 12/1978/FUL Bryn Dyfi, Cemaes SY20 9AA

Cymeradwywyd y cais hwn gan mai gwella cyfleusterau ar gyfer cais a gymeradwywyd eisoes yw’r cais hwn. Cynigiwyd hwn gan Aeron Pughe ac fe’i heiliwyd gan Dafydd Evans.

**19:237:3: 21/1106/HH**: Codi estyniad i gartref ar safle hen ysgubor: Aberhiriaeth Cottage, Cemaes, Machynlleth, Powys SY20 9AA Cynigiwyd hwn gan Gareth Owen ac fe’i heiliwyd gan Iwan Jones.

**19:238: Pennu Cynghorwyr newydd –** Nodwyd bod dwy sedd wag wedi codi yng Ngwardiau Darowen a Chemaes, sef seddi blaenorol y Cynghorydd Geraint Wigley a’r Cynghorydd Siôn Ifans. Gwelir eisiau’r ddau.

Yn unol â threfn a phrosesau Cyngor Sir Powys, mae’r cyfle wedi codi erbyn hyn i gyfethol cynghorwyr newydd. Cynigiwyd dau enw sef Bedwyr Fychan ar gyfer Gward Cemaes a Rhodri Wigley ar gyfer Gward Darowen. Ystyriwyd y byddai’r ddau yn gaffaeliad mawr i’r Cyngor ac yn dilyn pleidlais cytunwyd yn unfrydol i’w derbyn i’r Cyngor.

**19:239: Materion ariannol ac eitemau i’w talu**

**19:239:1 HMRC** £228.03

**19:239:2: Whittingham Riddell** £114.00 - 160919– Gwasanaethau Cyflogres Mawrth - Mai 2021, gwybodaeth P60 and cyflwyno gwybodaeth i HMRC o Ebrill 2021

Gan fod y Cyngor yn disgwyl cadarnhad a oedd anfonebau wedi cael eu dyblygu am y ddau swm uchod, (19:238:1) a (19:238:2) Penderfynwyd y gallai’r cadeirydd yn awdurdodi’r taliad pe byddai angen gwneud cyn cyfarfod nesaf y Cyngor ym mis Medi.

**19:239:3: Gloversure** £201.18 (6.00 19540 -TAW – yn weddill o’r anfoneb am eitem ddiogelwch + 76.38 – 19569 diweddaru penawdau’r wefan i gynnwys Adran Polisїau a Dogfennau a man newidiadau eraill + 118.80 – 19655 – cynnal y wefan) Cynigiwyd talu hwn gan Aeron Pughe ac fe’i heiliwyd gan Dafydd Evans.

**19:239:4: Cyflog y Clerc** Mis Ebrill, Mai, Mehefin 2021 – £1015.20 Cynigiwyd talu hwn gan Gwenfair Davies ac fe’i heiliwyd gan Dafydd Evans.

**19:239:5: Y Blewyn Glas** £10.00 – hysbyseb torri gwair Cynigiwyd talu hwn gan Gwen Lloyd ac fe’i heiliwyd gan Gwenfair Davies.

**HMRC** PAYE ac Yswiriant Gwladol 06 Ebrill -05 Gorffennaf 2021 £250.80 Cynigiwyd talu hwn gan Gareth Owen ac fe’i heiliwyd gan Dafydd Evans

**19:240: Parcio Maes y Llan, Cemaes** Cafwyd cyfarfod gyda’r trigolion lleol, Elwyn Vaughan a chynrychiolwyr Cyngor Sir Powys i drafod troi’r ardal werdd wrth y tai yn faes parcio. Roedd barn y trigolion yn gymysg. Gan fod y rhan fwyaf o’r tai yn eiddo i berchnogion preifat ni fyddai modd parhau i greu man parcio heb gost i’r trigolion hynny. Cynigiodd Cyngor Sir Powys gosod llinellau gwynion ond ni thybiwyd y byddai hynny’n datrys y sefyllfa. Penderfynwyd na fyddai dim newid am y tro.

**19:241: Cofrestr Ddatgan Diddordeb Cynghorwyr** Bydd Gareth Wyn Jones yn symud hwn yn ei flaen ac anfon templed i’r Cynghorwyr.

**19:242: Adroddiadau’r Cynghorwyr**

**19:242:1: Fforwm y Cleifion, Gwenfair Davies** Bwriad y Fforwm yw cynnal cyfarfod ym mis Medi.

**19:242:2: Adroddiad gan y Cynghorydd Sir, Elwyn Vaughan:**

* **Ysgol Bro Hyddgen** Mae’r cais cynllunio ar gyfer y cae chwarae newydd i Ysgol Bro Hyddgen wedi cael ei basio. Bydd y cais ar gyfer yr ysgol yn cael ei gyflwyno cyn hir.
* **Gwasanaeth Ambiwlans 24 awr Machynlleth -** Cynhelir cyfarfod gyda phenaethiaid y gwasanaeth ambiwlans ar y 5ed o Awst i ddwyn pwysau arnynt i gadw’r gwasanaeth 24 awr yn lleol.

**19:242:3:** **Adroddiad Llywodraethwyr Ysgol Glantwymyn- Dafydd Evans**. Nodwyd bod yr ysgol wedi bod yn trafod cynlluniau ar gyfer y ddarpariaeth ar ôl i’r cyfyngiadau llacio, gobeithio, ym mis Medi.

**19:244: Gohebiaeth:** Cafwyd llythyr i ddiolch am y cyfraniad gan Gymdeithas Alzheimer.

**19.245: Unrhyw fater arall**

**19:245:1:** **Glanhau trensiaid ochr y ffordd ger Glennydd, Ffridd Gate** Adroddir hwn eto gan nad yw’r gwaith wedi cael ei wneud o hyd.

**19:245:2: Arwyddion awyrennau/RAF maes chwarae Cemaes** Mae arwyddion wedi mynd o’r maes chwarae Doedd gan neb ar y Cyngor unrhyw wybodaeth bellach am yr arwyddion.– Nodwyd nad y Cyngor sy’n gyfrifol am y maes chwarae er bod y Cynghorwyr wedi cyfrannu at gostau cynnal y maes chwarae yn eu rôl fel Ymddiriedolwyr Melinau Gwynt Cemaes.

**19:245:3:** **Ffordd yn gostwng ac yn gwaethygu ger Nant y Cyff.** Adroddir y mater eto i Gyngor Sir Powys gan nad oes dim byd wedi digwydd eto.

**19:245:4:** **Polion adlewyrchu -** Nodwyd bod y polion wrth ochr y ffordd o Lanwrin tuag at Ffridd Gate wedi cael eu gosod ond bod y rhai ger y fynedfa i gaeau Aberffrydlan wedi plygu a bod angen eu hadnewyddu.

**19:245:5: Mynwent Darowen** Canmolwyd y gwaith torri gwair.

**19:245:6: Torri sietynnau wrth droad Darowen o’r ffordd Tal-y-wern.** Mynegwyd diolch gan y Cyngor i Alun Jehu, Penybanc am ei waith cyson a’i gymwynasgarwch dros y blynyddoedd yn tocio’r sietyn. Anfonir llythyr ar ran y Cyngor.

**19:245:7: Cyfarfodydd wyneb yn wyneb/ar-lein**

Trafodwyd yn fras farn y Cynghorwyr o ran cyfarfod wyneb yn wyneb neu ar-lein ym mis Medi os bydd amgylchiadau’n caniatáu. Nodwyd mai cyngor Un Llais Cymru ar hyn o bryd oedd cyfarfod ar-lein er diogelwch, er bod cyfarfodydd wyneb yn wyneb yn cael eu caniatáu ar hyn o bryd.

Mynegwyd consyrn gan fod y lleoliad cyfredol hefyd yn ganolfan boblogaidd a ddefnyddiwyd gan lawer o oedolion a phlant yn ystod y tymor.

Penderfynwyd cadw golwg ar y sefyllfa a thrafod y posibiliadau gyda Heather.

Daeth y cyfarfod i ben am 9.03yh.

**Cynhelir y cyfarfod nesaf ar y 30ain o Fedi 2021.** Lleoliad i’w gadarnhau.

**Cyfarfod Ymddiriedolaeth y Melinau Gwynt 30.7.21**

* Cymeradwywyd yr adroddiad i edf yn nodi gwariant yr arian a dderbyniwyd. Awgrymwyd y dylid cynnwys llythyrau diolch gyda’r adroddiad. Awgrymwyd hefyd y dylid gofyn i edf gynyddu maint y cyfraniad gan nad oedd unrhyw gynnydd wedi bod ers y cychwyn cyntaf.
* Derbyniwyd llythyr i ddiolch gan Gymdeithas Neuadd Cemaes am y cyfraniad at y man parcio o flaen y neuadd.